
Protokoll møte i HS i Snåsa IL 
Tid:  tirsdag 17.10.2017 kl 19.30-22.00 
Sted: Idrettsbrakka, Viosen

Tilstede: Bernt Fridtjof Mølnvik (fotball) Janka Berg (fotball), Marit Strand (orientering), Tove Vedal (ski), Bård (AU), May Kristin Vekseth (trim), Christine Svarva Nielsen (AU), Terje Våg (friidrett), Ingunn Småli (barneidrett, fra sak H 41/17) og Siv Merethe Belbo(AU)

Sak H 37/17 Godkjenning av sakliste og innkalling
Vedtak: Sakliste og innkalling godkjennes

Sak H 38/17 Orienteringer og referater 
· Oppfølgingssaker fra siste HS møte 29.08 (referat sendt ut etter møtet).
· Status siden siste møte: 
· kjøp av tråkkemaskin for Snåsa Tråkk SA. Søknad til Gjensidige stiftelsen er sendt inn den 14.09. Ventes svar i løpet av des/jan. 
· Leserinnlegg til Snåsningen vedr «Tid for hall» innsendt. Refleksjoner. Få tilbakemeldinger, noen spørsmål i hva ligger i flerbrukshall begrepet?
· Sone Andor har fått tilslag på kr 5000 fra Statskog for å utvikle bla; 
· Tiltaksbeskrivelse: Snåsa go vil tilby nye naturaktiviteter i Snåsa, Virtuell skattejakt og digital natursti. Ved bruk av appen fotspor.net, laster man ned et kart før turen, og så brukes smarttelefonens GPS for å finne poster. Innen en viss radius (20 m) får man mer info. I den digitale naturstien gis oppgaver knyttet til stedet, og info om neste post. Så brukes GPS for å finne alle poster. Ved naturstiens ende finner man en trivelig bålplass. Skatten ved veis ende i skattejakten skal være en hemmelig lekehytte.
De hadde søkt om 10 000,- så det blir mest sannsynlig en liten reduksjon i ambisjonsnivået. 
· Møte med idrettskretsen 4.9.17. Underskrev avtale med idrettsfaglig ansvarlig Mari Ann Melhus Landsem fra Idrettskretsen om inntil 20 000,- for å rigge et prosjekt (integreringstiltak) for bedre inkludering av flytninger og innvandrere i kommunen. Tiltak, aktiviteter og resultater så langt. Dialog med Bygdesentralen om mulige integreringskontakter for barn og ungdom inn mot idrettslaget. Avtale med 4 idrettsguider som skal være «språklig bindeledd» mellom unger og idrettslaget er tegnet. 
· Aktivitetslederkurs 9.11.17. + en kveld litt senere. Info er lagt inn i aktivitetskalenderen på vår heimeside. Alle grupper stiller med minst 3 stk. Åpent for alle som er interessert i å være lagleder, trener, hjelpetrener, engasjert foreldre mm. Markedsføres pr facebooksidene til alle grupper i første omgang. Flyer til skolene for opphenging (Siv Merethe). 
· Orientering til flykningene om idrettslaget (medlemskap, aktivitetstilbud mm) 9.10.17 (Siv Merethe)
· Sportslige arrangementer siden sist: Knøtteturnering (fotball), Andorfjellet opp, Pers`n, Terrengløp, terrengsykling, klubbmesterskap i friidrett og orientering, diverse fotball og volleyballkamper. 
· Valgfagelever ved Snåsa skole har hjulpet idrettslaget med maling av nye redskapsbygget sammen med Terje. De har også vasket kiosk. Idrettslaget er godt fornøyd.

Vedtak: Orienteringene tas til etterretning. 

Sak H 39/17 Status fra hver gruppe (gruppelederne)
Nytt siden siste møte.

Volleyball: oppstart av treninger, mange unger deltar/god rekruttering Dommer og trenerkurs planlegges utover høsten. Deltatt på inspirasjonssamling i Grong i høst. 
Fotball: avslutter sesongen i disse tider, avslutningstur til Lerkendal i høst med 124 stk, Begynner vi å se resultatene av banen vår? 3 stk på fotballederkurs, jobber videre med sportslig plan.
Orientering: avslutter sesongen. Trekking av årets løype – overnatting på Fjellstyrehytte. 
Ski: oppstart av treninger, godt fornøyd md 14 påmeldte på skitrening, ønskelig med felles styrketrening friidrett/ski
Trim: styrketreningen i gang på Bergkollen, avsluttet trimkasser og sykkelløyper med klippekort. 
Friidrett: avsluttet sesongen med Terjeløpet bortsett fra ett terrengløp igjen. Samarbeidet mellom friidrett og fotball har gått knirkefritt, fysiske aktiviteten til ungene gikk ned på slutten av 90 tallet, men på tur opp igjen (hurtighet, spenst og styrke).

Samarbeid mellom gruppene er viktig og flere framholdt et godt samarbeid . Det skal vi fortsette med å fremsnakke hverandres gruppeidretter. Det er viktige budskap til våre unge lovende. Viktigere med allsidighet enn spissing for våre barn og unge. 

Vedtak: orienteringene tas til etterretning. 

Sak H 40/17 Status heimeside / medlemsinformasjon (Christine)
Heimesida er lansert (ca. 1.sept). Videreutvikling av sida er ønskelig. Gruppene begynner å bli flinke til å vise til heimesida og det er supert. Oppdatering av gruppe sidene før ny sesong er viktig.
Hver enkelt gruppe bør få tilgang til utlegging på heimesiden. 
Vedtak: alle gruppeledere møtes en time i forkant av neste møte og får innføring i heimsideløsningen (Christine)
Sak H 41/17 Status idrettsbrakka - plan for utbedringer (Terje/Siv Merethe)
Viser til sak H 36/17. Erfaringer med utleie til sjølkost (250,- (inntil 3 t) / 500,- for inntil en dag) og framdriftsplan. Kostnadsoverslag i forbindelse med oppgradering av huset er nødvendig. Snekker Bergsmo & Lunde på befaring i helga. Kostnadsoverslag kommer med det første. Vurderer kjøkken med arkivrom, tak og veggflytting. Speakerrommet oppe. Oppgradering av kiosken og renovering toalett. Sørveggen bak og ny rømningsvei. Anbudsrunde? Tippemidler kan nyttes.
Vedtak: 
· Det utarbeides forslag til framdriftsplan med kostnadsoverslag og finanseringsplan til neste møte i HS. (Håvard/Terje)
· Fom 1.9.2017 leies idrettsbrakka ut til minimum sjølkost for alle bortsett fra idrettslagets grupper. Standardiserte priser fastsettes av baneutvalget og legges ut på heimesida. (Christine).

Sak H 42/17 Økonomi- medlemskontingent (Bård)
Medlemsregistreringer gjøres i gruppene. Fotball og barneidrett er ferdig, friidrett er i gang. Bård og Inger har purret medlemskap 16.10. da vi fortsatt har 267 ubetalte medlemmer. Meldes automatisk ut ved 2 år ubetalt medlemskap. Systemet er tungvint for familiemedlemskap. 
Bevissthet omkring medlemskap og at det SKAL i utgangspunktet betales medlemskap for alle som deltar ved idrettslagets arrangementer, treninger og aktiviteter. Det bør informeres kontinuerlig om medlemskap på alle gruppenes facebook sider og ved arrangement må det være medlemsdifferensiering for de som IKKE er medlem. 
AU har bedt om et møte med regnskapsansvarlig – gjennomføres 23.10.17. Tema vil være arbeidsfordeling, mulige kostnadsbesparelser og videre samarbeid. 
AU har diskutert av idrettslaget bør ha en skikkelig gjennomgang og plan av sponsormuligheter (Viosen, drakter/klær). Også sportsbutikkene bør undersøkes for muligheter. Tentativt arbeid våren 2018.
Vedtak: Medlemsinformasjon om hvorfor medlemskap som kan legges ut på alle facebooksider og legges ved for eksempel treningsavgiften utarbeides (Siv Merethe/Christine)
Sak H 43/17 Idretts-/flerbrukshall 
Kort fra befaringsrunden i Indre Namdal. Mange gode tips og praktiske løsninger vedr finansiering og sponsorjobbing. Flerbruk med flere idretter. Framdrift videre: Plan- og byggekomitemøte 25.10 og befaring på flerbrukshall på Jøa 26.10. pga varmeløsning. Hva har idrettslaget å tilby av midler og ressurser. Etterlyser framdriftsplan. Vedtak fra H33/17 videreføres: 

Vedtak: 
· Det utarbeides plan for sponsor/finansieringsmuligheter Ansvar: Morten/AU
· Framdriftsplan etterlyses i arbeidsgruppa (Morten)

Sak H 44/17 Møteplan 
Neste HS-møte settes til mandag 27. nov 2017.
 Sak H 44/17 Eventuelt
1. Forespørsel om muligheter for å utvikle ulike sykkelløyper i Snåsa. Mange spennende prosjekter. HS er positive til at det rigges i stand slike løyper. Viktig å fange opp initiativ i hele bygda. Idrettslaget (tippemidler mm). Det må vurderes om idrettslaget skal ha ei ny / egen gruppe på sikt for slik aktiviteter. Også viktig med langsiktige avtaler og god dialog med private grunneiere. 
2. Visjonsarbeid i Snåsa IL. Janka og Siv Merethe forbereder sak til HS neste møte. 
3. Støtte fra Snåsa kommune for drift av Viosen på kr 100 000,- til utbetaling for 2017. Budsjettarbeidet for 2018 er i gang. Idrettslaget må passe på. 
4. [bookmark: _GoBack]Ildsjel nominering innen 28.10.17. Alle oppfordres til å nominere på heimesiden til idrettskretsen. 

